ગુજરાતમાં મહિલાઓની લગ્ન કરવાની ઉંમર વધતી જાય છે. આ ઘણી ચોંકાવનારી બાબત છે. લગ્નની વય 18 વર્ષની છે છતાં ગુજરાતમાં મહિલાઓની સરેરાશ લગ્નવય 22 થી 23 વર્ષ થઇ છે. આમ થવા પાછળનું મુખ્ય કારણ મહિલાઓમાં વધેલી શિક્ષણની ભૂખ અને નોકરી કરવાની તમન્ના છે. મહિલાઓને પણ પુરૂષની જેમ કેરિયર બનાવવામાં રસ જાગ્યો છે. એક સર્વેક્ષણમાં જણાયું છે કે દર દસ યુવતિ પૈકી ત્રણ યુવતિ 28 થી 30 વર્ષે મેરેજ કરે છે. દર દસ યુવતિએ પાંચ યુવતિ 25 વર્ષ પછી મેરેજ કરે છે. બીજી રસપ્રદ બાબત એ સામે આવી છે કે ગ્રામ્ય વિસ્તારની યુવતિના લગ્ન આજે પણ શહેરી વિસ્તારની સરખામણીએ વહેલાં થાય છે. સેમ્પલ રજીસ્ટ્રાર સિસ્ટમના આંકડા જોઇએ તો ગ્રામ્ય વિસ્તારમાં 2009 થી 2017ના આંકડા જોઇએ તો યુવતિની સરેરાશ લગ્ન કરવાની ઉંમર 20.4 જોવા મળી છે. જો કે શહેરી વિસ્તારમાં આ જ સમયગાળામાં લગ્ન કરવાની સરેરાશ ઉંમર 22.3 દેખાઇ છે. ગુજરાતના સંયુક્ત પરિવારમાં પણ શિક્ષણ અને નોકરીની જવાબદારી હોવાથી યુવતિ 21 વર્ષ પહેલાં લગ્ન કરવા તૈયાર થતી નથી.